શીર્ષક: અમેરિકન ચૂંટણી પરિણામ 2020 : જો બાઇડન કે ડોનાલ્ડ ટ્રમ્પ એ હજી નક્કી કેમ નથી થઈ રહ્યું?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
અમેરિકાની રાષ્ટ્રપતિપદની ચૂંટણીમાં મતદાન ઘણા સમય પહેલા પૂર્ણ થઈ ગયું, પરંતુ વ્હાઇટ હાઉસ માટે ડોનાલ્ડ ટ્રમ્પ અને જો બાઈડેન વચ્ચેની રેસમાં કોણ જીત્યું તેનો નિર્ણય હજુ થયો નથી. શા માટે?

ચૂંટણીની રાતે આપણને કદાચ પરિણામો નહીં મળે તેવી શક્યતા પહેલેથી હતી.

કોરોના વાઈરસના કારણે કરોડો અમેરિકનો પોસ્ટ દ્વારા મતદાન કરી રહ્યા છે.

એનો અર્થ એવો થયો કે તમામ મતની ગણતરીમાં વિલંબ થાય તેવી શક્યતા રહેલી હતી.

સામાન્ય રીતે અમેરિકાની ચૂંટણીનાં પરિણામો ક્યારે આવે છે?

સામાન્ય રીતે ચૂંટણીની રાતે જ પરિણામો સ્પષ્ટ થઈ જતા હોય છે. જુદાંજુદાં રાજ્યોમાં મતદાન જુદાંજુદાં સમયે પૂર્ણ થાય છે. ત્યારબાદ દરેક રાજ્યમાં મતની ગણતરી શરૂ કરી દેવામાં આવી હતી.

ચૂંટણીની રાતે જ સંપૂર્ણ મતગણતરી થઈ શકતી નથી. તે સામાન્ય વાત છે. પરંતુ આ દરમિયાન વિજેતા કોણ બનશે તે જાણી શકાય એટલા મતની ગણતરી થઈ જતી હોય છે.

અમેરિકાનાં મોટાં મીડિયાજૂથોને લાગે કે કોઈ રાજ્યમાં કોઈ ઉમેદવાર નિશ્ચિતપણે જીતી જાય તેટલી લીડ મેળવી લીધી છે ત્યારે તેઓ તે સ્ટેટને 'પ્રોજેક્ટ' કરે છે.

આ અંતિમ પરિણામ નથી હોતું, પરંતુ તમામ મતગણતરી કરવામાં આવે ત્યારે તે હંમેશાં ખરું પુરવાર થાય છે.

અમેરિકન રાષ્ટ્રપતિની ચૂંટણીના પરિણામ રાષ્ટ્રીય મતોના આધારે નહીં પરંતુ પૂરતી સંખ્યામાં રાજ્યો જીતવાના આધારે નક્કી થાય છે. 

દરેક રાજ્યમાં વિજેતાને ચોક્કસ પ્રમાણમાં 'ઇલેક્ટોરલ વોટ' મળે છે જે સામાન્ય રીતે તેની વસતીના આધારે નક્કી થયેલા હોય છે.

વ્હાઇટ હાઉસમાં વિજયભેર પ્રવેશ કરવા માટે 270 મતની જરૂર પડે છે.

આ વર્ષ કઈ રીતે અલગ છે?

આ વખતે કોરોના વાઇરસના રોગચાળાના કારણે વધુ મતદારોએ પોસ્ટ દ્વારા વહેલું અથવા રૂબરૂ મતદાન કર્યું છે.

પોસ્ટલ મતની ગણતરીમાં સામાન્ય રીતે વધારે સમય લાગે છે, કારણ કે તેમાં ચકાસણીના વધારે પગલાંનું પાલન થાય છે. જેમ કે મતદારોની સહી અને સરનામાંની ચકાસણીમાં સમય લાગે છે. 

ફ્લોરિડા જેવાં કેટલાંક રાજ્યોએ ચૂંટણીના દિવસથી અમુક અઠવાડિયાં અગાઉ આ પ્રક્રિયાની છૂટ આપી દીધી હતી, જેથી મતગણતરી માટે તૈયાર હતા. આ કારણથી જ રાષ્ટ્રપતિને તે ઈનામ પહેલેથી આપી દેવાયું છે. 

એરિઝોના બીજું એક રાજ્ય છે જ્યાં વેળાસર મતગણતરી શરૂ થઈ જાય છે. તેથી ટૂંક સમયમાં તેનાં પરિણામ જાહેર થવાની શક્યતા છે.

કયાં રાજ્યોની રાહ જોવાઈ રહી છે?

પેન્સિલ્વેનિયા અને વિસ્કોન્સિન જેવાં રાજ્યોમાં ચૂંટણીના દિવસ સુધી અગાઉથી મળેલા મતની કોઈ ગણતરી કરી શકાતી...